Lugesin, mitu korda lugesin, enne kui julgesin kirjutada.  See infoprügi- see on hoomamatu,  sest ma ei näe seda ja ei saa katsuda. Mul on oma arvuti ja omad käigud, mis ma seal teen. Mul on bloog ja need 5-10 teiste oma, mida loen. Mul on paar postkasti ja kaustad, kus on mõned asjad, mida tööga seoses vajan. Ma loen natuke ajalehti, aga aina vähem. Ma ei viitsi, pole huvi/aega üheski foorumis käia. Vahel otsin mõne haiguse kohta infot. Vahel guugeldan mõnda inimest või otsin materjali.  Arvan, et ma olen väike kala, AGA mina muretsen selle pärast, mis saab siis, kui Internet ära sureb, kokku  kukub. Mis saab siis kogu sellest kremplist? Kuhu ta jääb, mis kuju ta võtab?  Kuhu jäävad need hingestatult kirjutatud tekstid ja hästi/halvasti mõeldud kommentaarid?  Kuhu jäävad nad siis, kui ma ära suren ja keegi ei taipa minu blogi kustutada? Või ei teagi sellest midagi?  Õnneks ei oma ma ühtki kontot ei orkutis ega reidis. Nii ogar ma veel pole, et sinna oma nina toppida (minu eas!).  Vat need mõtted häirivad mind ja vaevavad minu peakest.  Maailm algab koduõuelt ja lõpeb ka  siin.